שיחה:ריחוק חברתי

message: שבוע טוב, האם הדוגמה מצרעת מקראית נכונה למקרה זה? למיטב ידיעתי הריחוק נוצר מטומאה מטאפיסית ולא כצורך רפואי. מתייג את  Shaishyy - שיחה 23:32, 14 במרץ 2020 (IST)
replies: text: ודאי שהמדובר שם הוא על עניין מטאפיסי ולא רפואי, אך איני בטוח שריחוק בשל טומאה רוחנית-דתית הוא אכן "ריחוק חברתי". Biegel - שיחה 23:38, 14 במרץ 2020 (IST)

text: לא כתוב שהרחקת מצורעים במקרא נועדה לצורך רפואי. המשפט שלאחר מכן עוסק בצרעת הרפואית - מחלת הנסן. בברכה, גנדלף - 23:38,
replies: text: :באופן פשוט אכן זה לא ריחוק חברתי.david7031 • שיחה • י"ט באדר ה'תש"ף • 23:48, 14 במרץ 2020 (IST)
replies: text: ::לפי איך שהבנתי את הפתיח של הערך ריחוק חברתי הוא ריחוק לצורך רפואי. ולכן המשפט על המצורעים במקרא נראה לי לא במקום. יש התנגדות למחיקה שלו? Shaishyy - שיחה 02:53, 15 במרץ 2020 (IST)
replies: text: :::תומך במחיקה. הצרעת המקראית, לפחות בתפיסת ספרות חז"ל, לא נתפסת כמחלה מדבקת אלא כטומאה (שמקורה בעונש על עבירות מסויימות). הריחוק בצרעת הוא חלק מהעונש והזדמנות למצורע לחשוב על מעשיו ולחזור בתשובה. ‏DGtal‏ - שיחה 08:27, 15 במרץ 2020 (IST)
replies: text: :::: מחיקה, ודאי שהצרעת המקראית מדברת על הטומאה הפיזית, בצרעת המצב של אדם הוא שהטומאה הרוחנית כל כך חזקה עד שהיא מקבלת ביטוי פיזי. Tshuva - שיחה 14:51, 15 במרץ 2020 (IST)
replies: text: ::::: לפי הקונספט שאליו מכוון הערך כרגע שהוא ריחוק במטרה למנוע הידבקות, ולא סקירת כלל התופעות של ריחוק חברתי, אזי טעות היא לציין לצרעת המקראית.--אליצור יחיא - שיחה 10:09, 16 במרץ 2020 (IST)
thread_title: צרעת מקראית כדוגמה רלוונטית

message: כאשר חיפשתי את הביטוי "ריחוק חברתי" בגוגל לפני שבוע, קיבלתי רק תוצאות שקשורות לנידוי והתרחקות מאנשים, כמו שמתואר בערך ויסות רגשי: "ריחוק חברתי - ילדים הסובלים מכשל בוויסות רגשי מביאים עצמם למצבי כעס ורוגז הגורמים לריחוק חברתי."
מדובר בשתי משמעויות שונות לגמרי של אותו ביטוי:
* פעולות שמטרתן לעצור או להאט את התפשטותה של מחלה מידבקת (זו המשמעות העכשווית)
* מצב רגשי המבטא חוסר השתייכות וריחוק מאנשים. לעיתים המצב נוצר על ידי הסובבים, הנוקטים בפעולות שמטרתן להרחיק, לנדות ולהחרים אדם מהחברה.
צריך לעדכן את הערך כך שיכיל את שתי המשמעויות של הביטוי.
-- ‏גבי‏ (שיחה | תרומות) 11:06, 15 במרץ 2020 (IST)
replies: text: האם זה מושג פורמלי ששגור בפי חוקרי חברה? מתייג את  ואת  Shaishyy - שיחה 14:27, 15 במרץ 2020 (IST)
replies: text: :הערך הזה נכתב כדי לתאר את המצב הראשון. האחרים נידונים בהרחבה בספרות ויש להם מונחים שונים. יש מונחים התנהגותיים כמו התבודדות, ויש אחרים כמו חסך חושי, ויש אנשים המעדיפים להתרחק מחיי חברה, כמו "אינטרוורט" (מופנמות ומוחצנות), יש מונחים הלכתיים כמו נידוי (שהוא קרוב מאד למשמעות ערך זה במובן של נידוי מצורע לדוגמא) ועוד. Tshuva - שיחה 14:48, 15 במרץ 2020 (IST)
thread_title:  שתי משמעויות שונות לביטוי "ריחוק חברתי" 

message: הדף רק נולד בויקי האנגלית לפני שבוע וחצי, לדעתי עדיף היה להמתין שיתעבה ויתייצב שם, לפני שמתרגמים. ככה יש ערך חלקי שבהמשך לא בטוח שיהיה לאף אחד את הכח לעשות סדר. Tshuva - שיחה 14:38, 15 במרץ 2020 (IST)
thread_title:  להמתין מעט 

message: נראה שהערך הוא כפיל מוחלט של בידוד (בריאות). --Joalbertine - שיחה 14:08, 16 במרץ 2020 (IST)
replies: text: :אני חושב שההבדל בין הערכים הוא בין בידוד המוני של האוכלוסיה לבין בידוד של חולה ספציפיShaishyy - שיחה 14:39, 16 במרץ 2020 (IST)
replies: text: ::מספיק לקרוא את שני הערכים כדי להבין בבירור שזה לא המצב. שניהם עוסקים בדיוק באותו דבר: פרקטיקות אישיות, בתחום ההיגיינה בעיקר, כדי למנוע הפצה. --Joalbertine - שיחה 17:51, 16 במרץ 2020 (IST)
replies: text: :::אז נצטרך לשנות את המצב, אתה העלת נקודה טובה Shaishyy - שיחה 17:58, 16 במרץ 2020 (IST)
replies: text: ::::אני חושבת שראוי לתת ערכים נפרדים לבידוד רפואי וריחוק חברתי, אומנם יש דמיון באמצעים אבל הוא לא מוחלט וההקשר והמטרות יכולים להיות שונים מאוד. בידוד יכול לשמש למניעת הדבקה של אחרים, אבל הרבה פעמים משמש גם להגנה על אנשים שאין להם בהכרח משהו שעלול לסכן אחרים אלא מצב שבו אחרים יכולים לסכן אותם גם אם אין להם מחלה מיוחדת. כלומר, יכול להיות שלא מעורב שם שום חיידק/וירוס שנחשב לחריג או מסוכן באופן כללי. לעומת זאת ריחוק חברתי הוא רק למצב של מניעת התפשטות של מגפה והוא מופעל על אוכלוסיות שלמות, כולל אנשים שלא נמצאים בסיכון וכולל אנשים שעדיין לא נדבקו (כדי שלא ידבקו וידביקו אחרים, גם אם להם עצמם זה לא ממש ישנה מבחינה רפואית). עם זאת, מסכימה שהערך דורש הרחבה והעמקה - אני מציעה לדחות את הדיון הזה בכמה שבועות/חודשים, כי יש לי הרגשה שבעקבות המצב וההתעניינות בנושא הערך עוד יורחב  Chenspec - שיחה 10:56, 21 במרץ 2020 (IST)
thread_title: כפילות